
CAPUT L 
Statas quaestionis 

Gravissima estquaestio quamtractandam suscepi. 

Proposita definitio Pontificiae Infallibilitatis ex canone 
quem subjungo satis innotescet. 

« Caput addendum decreto de Romani Pontificis Pri- 
matu. 

« Romanum Pontificem in rebus fidei et morum defi- 
"niendis errare non posse. 

« SanctaRomanaEcclesia summum et plenum primatum 
et principatum super universam Ecclesiam Catholicam ob- 
tinet, quem se ab ipso Domino in beato Petro Apostolo- 
rum principe , cujus Romanus Pontifex est successor, cum 
potestatis plenitudine, recepisse veraciter et humiliter reco- 
gnoscit. Et sicut prae caeteris tenetur fidei firmitatem de- 
fendere, sic et si quae de fide subortae fuerint quaestiones, 
suo debeut judicio definiri (1). Et quia nonpotest Domini 
Nostri Jesu Christi praetermitti sententia dicentis : « Tu es 
Petrus et super hanc petram aedificabo Ecclesiam meam (2) , » 

V 

(1) Ex professione fidei edita a Graecis in Cone. Oecum. Lug* 

dun: II. 

(2) Matth. XYI. 18. 

haec quae dieta sunt rerum probantur effectibus, quia in 
Sede Apostolica immaculata est semper catholica servata 
religio, et sancta celebrata doctrina : (1) hinc, sacro ap- 
probante Concilio, docemus et tanquam fidei dogma defi- 
nimus, per divinam assistentiam fieri, ut Romanus Ponti- 
fex, cui in persona Petri dictum est ab eodem Domino No- 
stro Jesu Christo: « Ego pro te rogavi, ut non deficiat fides 
tua,» (2) cum supremi omnium Christianorum Doctoris mu- 
nere fungens pro auctoritate definit, quid in rebus fidei 
et morum ab universa Ecclesia tenendum sit, errare non 
possit; et hanc Romani Pontificis inerrantiae seu infallibi- 
litatis praerogativam ad idem objectum porrigi, ad quod 
infallibilitas Ecclesiae extenditur. Si quis autem huic no- 
strae definitioni contradicere (quod Deus avertat) prae- 
sump^erit, sciat se a veritate fidei catholicae et ab unitate 
Ecclesiae defecisse ». 

Aliquid novi in hoc canone contineri negari nequit; si- 
quidem a veritate fidei catholicae et ab unitate Ecclesiae 
defecturus dicitur, qtiicumque sententiam hucusque inter 
theologos libere ventilatam in posterum negare praesumpr 
. serit. In clara luce proinde pQuendum est discrimen quod 
inter eamsententiam, quam ConciliumVaticanumtanquam 
fidei dogma ab omnibus credendum fidelibus proponerein 
procinctu videtur, et eamqujipi, absque ecclesiasticae com- 
munionisdiscrimine, plures,iique doctissimi theologi, olim 
tenuerunt et adhuc tenent et propugnant. In propositae 
definitionis sententia, Papa, se soloj absque uUo episcopo- 
rum interventu, sive in concilio sive extra, est infallibilis, 
quando in rebus fidei et morum aliquid ab universa Eccle- 
sia tenendum definiat; cum in sententia contraria docea- 

(1) Ex forniula S. Hormisdae Papae, subscripta a patril>us Conc. 
Oeeura. VIII. Constan. IV. 

(2) Luc. XXII. 32. 



tur eum tunc tantum pro Infallibili habendum, cnm, assen- 
tientibus episcopis, sive in concilio, sive extra, aut saltem 
haud renitentibus, aliquid proponat. In hac sententia, tan- 
quam caput corpori inhaerens aut eiconjunctum,loquitur; 
in altera autem ei definienti corpus, velit nolitque, adhae- 
rere tenetur. Non igitur in iis quae scripturus sum inficior 
Papam esse infaUibilem, quandocumepiscoporumcoUegio, 
cujus est caput etpars praecipua, concordat; sed nego eum 
pro infallibili habendum, nuUo episcoporum orbis uni- 
versi assensu accedente. 

Contra sententiam propositae definitionis objicio^ eam 
carere auctoritate Sacrae Scripturae, et iBCclesiasticae tra- 
ditionis prout in libris Patrum et Conciliorum actis habe- 
tur; eamque duplicem induoere in Ecclesia infallibilitatem 
• quam nec ratio admittit nec episcoporum certissiraa jura 
patiuntur. 

CAPUT IL 

TeitliiioBia novi dogmatU e Vof bo Dei Soripto 

* 4eeiuiivta 

« ^ 

NuUum clarum et indubium sententiae istius testimonium 
in Sacra Scriptura occurrit. Triaquidem loca consueverunt 
allegare ejus patroni; verba nempe Christi ad Petrum di»- 
recta a) Matth. XVI, 17-19; b) Joannis XXI, 15-17; c^Lu- 
cae XXII, 11-12. 



1. 



a) Verba Christi:« Super hanc petram aedificabo ecclesiam 
meam: et portae inferi non praevalebunt adversus eam », 
ostendunt quidem Christum Petro prae caeteris apostolis, 
privilegium, ut ecclesiae praecipuum ministeriale funda- 

mefntum esset , contulisse ; id quod in primatu tum hono- 
ris tum jurisdictionis Romanorum Pontificum , tanquam 
Petri successorum, ecclesia semper agnovit. Eum autemet 
ejus successores a fide deficere non posse minime probat 
locuscitatus;cum omnes apostoli eodem f undamenti titulo 
cohonestati sint (Eph. II, 20, Apocalypsis XXI,12), quin ta- 
men in mentem uUi venerit exinde coUigere , eos eorum- 
que successores, vi istius appellationis, inerrantiae donum 
accepisse. Ex verbis quidem Christi, ad omnes apostolos, 
Petro cum caeteris connumerato, directis ( Matth. XXVIII, 
25-28), eruitur, promissam illis fuisse divinam assisten- 
tiam, qua possent munus iis demandatum ad finem usque 
saeculorum adimplere. Haec conclusio, non ex metapho- 
rica locutione, sed ex simplici verborum Christi enunciatu 
deducta, ostendit, quantum inter se distent Ecclesia^ In- 
fallibilitatis probatio etea quam exfigurato loquendi modo, 
Matth. XVI. adhibito, quem Patres tam varie interpretati 
sunt, educere conantur Pontificiae inerrantiae assertores. 
Neque dicatur aedificii flrmitatem in se continere funda- 
menti,cui inaedificatum sit, stabilitatem; id quod verum est; 
sed exinde non sequitur illam ab ea derivari; cum dici de- 
beat Christum utrique , conjunctim non autem divisim, 
providisse, ut ex verbis supra allatis constat; proindeque 
eos errare qui quos Deus conjunxit separare attentent, non 
autem eos qui utriusque, tum fundamenti tum aedificii, 
jura ac privilegia, absque alterutrius detrimento , tutari 
conentur. 

b) VerbaChristi ad Petrum (Joannis XXI. 15-17) quibus 
ei agnos et oves paseendos concredidit, ostendunt quidem ei 
coUatum fuisse munus pastorale quodaduniversum Christi 
gregem sese extenderet , quin tamen exinde sequatur , ei 
magis quam caeteris apostolis, eodem munere gregem Do- 
minicum pascendi auctis , promissum fuisse donum iner- 
rantiae ; cum aliter Christus Ecclesiae indefectibilitati esset 

provisurus. Quod nonnulli recentiores, «per agnos» popu- 
lumfidelem, per «oves» autem, pastores, episcopos nem- 
pe, intellexerint; et inde erui poss6 argumentum contende- 
rint, episcopos aeque ac populum fidelem, eodem prorsus 
sensu, Petri, ejusque inRomanaSede successorum, pastorali 
curae concreditos fuisse, caret fundamento ; cum in textu 
Graeco utraque vox « agnos » et « oves » eodem prorsus vo- 
cabulo 7cpoJ3ara exprimatur. — Quaenam autem sint partes 
Petri caeterorumque apostolorum in Christi grege pascen- 
do, non ex hujusmodi argutiis, sed ex verbis Domini cla- 
ris, interse coUatis, colligere debemus. Huic interpretandi 
Christi verba rationi adjungenda est ea quamEcclesiae mo- 
numenta temporum quae ejus ortum subsecuta sunt, exhi- 
bent, et quae nobis reddunt sensum quem his verbis inesse 
agnoverit antiquitas, apostolicae traditionis fidelis custos. 

c) Nec magis valent ad probandam Pontificiam infalli- . 
bilitatem verba Christi adPetrum: «Simon, Simon, Sata- 
nas expetivit ut cribaret vos sicut triticum ; ego autem 
rogavi pro te, ut non deficiat fides tua. Tu autem con- 
versus, confirma fratres tuos». (Luc. XXII. II. 12.) In his 
palmare argumentum invenire se putant istius senten- 
tiae advocati. Habita autem ratione rerum adjunctorum 
in quibus Christus ea protulit, et verborum quae postea 
ad omnes apostolos direxit, non videtur munus aliquod, 
ad Ecclesiae regimen pertinens, tunc Petro coUatum fuis- 
se; multo minus inerrantiae donum ei his verbis promis- 
sum, Monitum quidem continent, quo ad imminens discri- 
men, cui objiciendus esset, superandum , aut potius ca- 
vendum, hortatus est eum Christus ; simulque intimatio- 
nem, eum post lapsum conversum iri, et caeteros apostolos 
confirmaturum. 

Rogavit igitur Christus pro Petro, qui, ut prae caeteris 
apostolis munere distinguebatur, prae caeteris etiam cri- 
bandus a Sajtana petebatur, et prae caeteris defecturus et- 

iam praevidebatur. RogavitChristus ut non deficeret fidbs 
ejus, id est, ut fiduciam, qua Domino suo hucusque adhae- 
serat, omnino, aut in perpetuum, non amitteret; et ut post 
lapsum, in se reversus, id est, conversus, caeteris animos 
addere haud negligeret. Hoc praestititPetrus, postDomini 
Resurrectionem, cum eam lubenti animo agnoverit, et 
caeteris discipulis annuntiaverit ; ut ex verbis eorum 
qui Emmaunte redeuntes alloCuti sint , constat : « Sur- 
rexit Dominus vere, et apparait Petro ». Non igitur de 
fide, tanquam doctrinarum revelatarum corpore, in quo 
sensu ista vox nunquam videtur a Domino adhibita fuis- 
se; nec etiam de fide , tanquam virtute theologica , qua 
Deo sese revelanti credimus, — in quo sensu semel forsan 
et iterum in Ejus dictis occurrit; sed de fiducia qua ei 
tanquam Magistro hucusque adhaeserat Petrus, verba Chri- 
sti accipi debent. Nemo inter vet.eris Ecclesiae patres no- 
scitur verba praedicta in sensu recentiorum accepisse; pri- 
musque quieasic acceperitdiciturfuisseAgatho,in epistola 
ad Patres sexti Concilii, quem secuta est deinde turba in 
terpretum: saltem ante septimum saeculum non invenitur. 
IUa autem verborum Christi interpretatio , qua Domi- 
nus Petro ejusque successoribus , Romanis scilicet Pon- 
tificibus, munus imposuit fratres suos, apostolos nempe 
et episcopos eorum suc(5essores, in fide confirmandi, vi- 
detur potius ex applicatione quam ex litterali vocum 
sensu ortum duxisse; caeteroquin nullam nobis imponit 
necessitatem a sensu eorum obvio ac naturali recedendi. 
Quod si Christus, contra ac sentio, de fide, tanquam de 
virtute theologica^ locutus sit, non inde statim sequere- 
tur,donum ineirantiaePetro ejusque successoribus datum 
iri, etiamsi id Patrem Dominus rogasset. Ex precibus quas 
pro omnibus discipulis eadem nocte protulit, — ut nempe 
nuUos ex iis quos Pater Ei dedisset, amitteret, et ut om- 
nes qui credidissent, aut credituri essent in Eum, unum 



esseat ( Joaanis XVII. IL 12, 20),*— cum r^rum ev$utu ool- 
latis, satis liquet nou oumem Christi precem exauditam 
fuisse; alioquin nec r^probi nec haeretici inter eos qui 
semel in Eum credidissent invenirentur. Praeterea, quanr 
do primatum Petro datum iri promisit, et munus Evan- 
gelium annuntiandi omnibus apostolis contulit, id prae- 
stitit, non supplicantis formam indutus, sed divinam po- 
testatem Ipsi nativam manifestans : « Super hanc petram 
aedificabo Ecclesiam Meam ». — « Tibi dabo. claves regni 
coelorum ». — « Sicut Pater misit me, Ego mitto vos ». — 
« Docete omnes gentes. Ego vobiscum sum ». — In his 
omnibus, sive in se spectatis, sive habita ratione rerum 
adjunctorum in quibus prolata sunt, nuUa est ambigui- 
tas ; id quod dici nequit de verbis ; « Rogavi pro te ut 
non deficiat fides tua ; tu autem conversus confirma fra- 
tres tuos ». 

CAPUT III. 

« • 

Patmm tefttmoaia. 

In tradita Ecclesiae doctrina, prout illa in scriptis Pa- 
trum et Conciliorum generalium actis genuinis sese no- 
bis oflfert, nihil occurrit quod clarum et indubium testi- 
monium Pontificiae Infallibilitatis praebeat; dum plura 
inveniuntur quae cum ista sententia componi nequeunt. 
Quae de professione fidei edita a Graecis in Concilio Lug- 
dunensi secundo, et de formula S. Hormisdae Papae, sub- 
scripta a Patribus Concilii Oecumenici octavi, — ad quae 
appellat canon propositus, attinet, ea quae ab auctore libelli 
nuper in lucem^editi, sunt allata, (1) ostendunt thesim Pon- 

(1) Observationes qaaedam Ae InfalUbilitatis Ecclesiae subjeeto. 
Neupoli, 1870, pp. 24, 28. pp. 77, 78. 

tificiae inerrantiae nuUum in iis subsidium habere. Plures 
quidem textus ab istius sententiae advocatis afferri solent, 
quos expendere nec tempus suppetit, nec rerum adjuncta 
sinunt. Non desunt tamen plures episcopi in Vaticano con- 
cilio, qui eos omnes examini subjecerint, quique se pa- 
ratos esse dicunt ostendere ne unum quidem ex textibus 
allatis, qui ex genuinis veterum scriptis desumantur, pro- 
bare Romanum Pontificem pro infallibili a veteribus ha- 
bitum fuisse. In re tam magni momenti optandum esset, 
ut, ex advocatis utriusque sententiae in Concilio, depu- 
tatio sex vel octo ex utraque parte constitueretur, quibus 
munus testimonia patrum conferendi et expendendi de- 
mandaretur ; et qui coram episcopis in generali conventu 
exponerent, quid hac in re senserit antiquitas. Sed cum 
postulationi ejusmodi exaihinis, a pluribus patribus fac- 
tae, praesides Eminentissimi Congregationis Generalis mi- 
nime acquieverint , omissa singulorum textuum indaga- 
tione, tria facta, ab omnibus admissa, in memoriam re- 
vocabo; eaque sensum veteris Ecclesiae nobis exhibere, 
et nuUo modo cum Pontificia Infallibilitate, qualis in ca- 
none citato jacet, componi posse, ostendere conabor. 

1. 

Cum Cyprianus, Carthaginensis Episcopus, errorem de 
haereticis conversis iterum baptizandis tuitus fuisset, et 
contra Stephanum, Romanum tunc temporis Pontificem, 
acrius defendisset, Augustinus eum excusandum habuit, 
eo quod res de qua agebatur auctoritate concilii plena- 
rii nondum esset eliquata; nuUa habita ratione Stephani 
sententiae, qua iste error damnatus esset, et qua, juxta 
sententiam quam oppugno, ea controversia infallibili ju- 
dicio jam sopita aut fuisset aut esse debuisset. Augusti- 
num certe latuit Pontificiae Infallibilitatis doctrina, qua 

admissa, Cyprianus non solummodo acrioris erroris de- 
fensionis, sed etiam haereseos notam contraxisset. Augu- 
stino Cyprianum excusanti consensit certe tunc temporis 
Ecclesia, cujus lumen et oraculum quasi habebatur. 

2. 

Controversiae de rebus fidei summis, postquam Eccle- 
siae pax data erat, ortae, conciliorum generalium decre- 
tis, non autem sola Romani Pontificis auctoritate, sopi- 
tae sunt. Ipsi Pontifices habebant conciliorum celebratio- 
nem, tanquam medium aptissimum, quo irretractabile de 
fidei doctrina judicium efibrmaretur ; eamque, data oc- 
casione, promovebant. Hinc Leo Magnus in litteris ad 
Theodoretum Cyrensem, loquens de epistola sua ad Fla- 
vianum, et de Concilio Chalcedonensi in quo lecta erat, 
ait: «Quae (Deus) nostro prius ministerio definierat, fra- 
ternitatis universae ieretractabili firmavit assensu ; ut 
vere a se prodiisse ostenderet, quod pritis a prima om- 
nium sede formatum totius Christiani Orbis judicium re- 
cepisset. » Agnovit ergo Leo aliquid firmitatis, quae eam 
irretractabilem reddidisset, epistolae ejus ex acceptatio- 
ne a Concilio accessisse. Lecta quidem in eo epistola, 
patres Chalcedonenses in voces prorupere: « Petrus per 
Leonem locutus est; ita omnes credimus ». Quae verba 
minime significant, ut asserunt Pontificiae Infallibilitatis 
advocati, Patres litteras ideo probasse quod Leo , Petri 
successor, eas dedisset: sed quod doctrina in iis expo- 
sita concors esset cum ea quam ipsi tenebant. 

Agnoverunt in verbis Leonis vocem Petri, qui Romae 
tradidisset eamdem doctrinam quam alii apostoli, aut viri 
apostolici, tradiderant in ecclesiis ab iis fundatis, qua- 
rum fidei ipsi Patres testes erant, eo praecise modo, quo 
Leo testis erat fidei a Petro Romknis traditae. Cum enim 

nonnulii inter eos postea dubitarent , au litterae acci- 
piendae essent^ facta edt iis licentia conferendi testimo'- 
nia patrtim cum iis quae in Leonis epistola contineban- 
tur: id quod ostendit consensionem doctrinae, non aucto- 
ritatem Leonis , iis assensum conciliasse. Hoc extra 
dubium ponitur ex iis quae contigerunt cum litterae 
Agathonis in Sexta Synodo Generali allatae essent; quae, 
dum rem referret, silentio praetefmisit scriptor Articuli 
de Hmorio in libello , cui nomen., Civilta Cattolica# 
Qimdemo 479 — medio mense Martio nuper elapso, Ro- 
mae edito, ut lectori patebit ex brevi narratione eorum 
quae tunc contigerunt. • 

In actione quarta Sexti Concilii Generalis allatae sunt 
litterae Agathonis ab ejus legatis; sed nil de his hac vice 
factum est. In actione septima, die 13^^*Februarii habita, 
legati Agathonis sic Imperatorem, qui aderat et praesi- 
debat, allocuti sunt: 

« Petimus a Deo firmatam vestram fortitudinem inter- 
rogari Georgium, sanctissimum archiepiscopum hujus a 
Deo conservandae regiae urbis, et subjacentem ei syno- 
dum, necnon et Macarium , archiepiscopum Antiochiae 
civitatis, et subjectos ei episcopos, si convenit ei tenor 
relectarum duarum suggestionum, id est, Agathonis sanc- 
tissimi papae apostolicae sedis antiquae Romae, et con- 
cilii ei subjacentis ».'* 

Cum Itnperator annuisset id fieri debere, 

~ « Gregorius sanctissimus ar^hiepiscopus Cdnstanti- 
nopoleos, et Macarius sanctissimus Antiochiae, et qui 
cum iis erant , dixerunt : Piissime Domine ,' petimus 
ut exemplaria praedictarum suggestionum percipiamus. 
Recurrentes namque et conferentes testimonia, quae in 
iis sanctorum probabilium patrum cum codicibus hujus 
venerabilis patriarchii, in subsequenti dabimus respon- 
sionem. » 



— 15 — 

In octava subsequenti sessione, quae die 7.°^* Martii ha- 

bita est, 

— « Gregorius sanctissimus arcHepiscopus Constantino- 
poleos dixit ; Inspiciens, Pie Domine, omnem virtutem sug- 
gestionum directarum ad piissimam vestram fortitudinem 
tum ab Agathone sanctissimo Papa Romae, quam ab ejus 
synodo, et scrutans libros sanctorum et probabilium pa- 
trum, qui repositi sunt in venerabili meo patriarchio, in- 
veni cuncta testimonia sanctorum ac probabilium patrum 
quae in iisdem suggestionibus continentur , consonantia, 
et in nuUo discrepantia a sanctis ac probabilibus patribus, 
et consentio his, et sic profiteor et credo. » (1) 

Quam haec diversa sint ab iis quae scriptor in libello su- 
pracitato refert; ex cujus narratione quis conjicere possit 
litteras Agathonis, statim atque allatae lectaeque fuerint, 
absque uUo examine, receptas fuissel 

Ex hac etiam rerum serie quae in isto Concilio contige^ 
runt, apparet litteras Agathonis non solum Romani solius 
Pontificis, sed « subjectae ei synodi » simul habitas fuisse, 
' Id etiaiii valet de litteris quas ad Concilia Orientalia de 
rebus fidei dare consueverunt Romani Episcopi, quae non 
solum ejus sed insuper Ecclesiae Occidentalisjudiciacon- 
tinere censebantur. Ex honorifica proinde istarum litte- 
rarum acceptatione ab Orientalibus nil derivari posse in 
probationem Romani Pontificis infallibilitatis obvium est. 
Qui Honorii lapsum olim excusare attentabant, eum a,dju- 
torio concilii usum non esse, cum infelices ad Sergium de- 
disset litteras , praetendebant, (2) Tam longe progressi 
sunt modemi Pontificiae Auctoritatis advocati prae eorum 
antecessoribus ; cum hodiedum ipsum synodi nomen iis 
invisum esse videatur. 

(1) Labbe XL pp. 331* ;^. Venetiis. 1767. 
(S) CoUecti6 Judiciorttm de noTiserros^ibus^ Du Ple^Sis. d^Ar* 
gentre* Praof* p. 4. Paris. 1728. 

3. 



Celebris Scriptor Vincentius Lerinensis, qui quinto sae- 
culo floruit, tradit in Commonitorio regulam fidei Catholi- 
cae qua fideles, in conflictu sententiarum episcopalium di- 
rigerentur. Deficiente tunc regula quam tradiderat, — id 
solum tenendum esse , quod semper , quod ubique , quod 
AB oMNiBus tenebatur, cum episcopi ipsi inter se dissi- 
derent , sequendam esse antiquitatam et universitatem 
saltem majorem, docuit Lerinensis, ne verbo quidem facto 
de Romani Pontificis auctoritate, qui sotus , juxta adver- 
sarios, sua sententia omnes controversias dirimere potuis- 
set. Non tantum Vincentium latuit infallibilitas Romani 
Episcopi; sed Ecclesia tunc temporis, quae libellum istum 
maximo in pretio habuit, — et posterioribus saeculis tradi- 
dit ea commendatione quam minuere nequiverunt recen- 
tiorum temporum doctrinae — plane ignoravit, praesto ei 
semper fuisse medium fidem contranovatores tutandi, abs- 
que conciliorum interventu, in auctoritate Pontificia. 

4. 

■ 

Ante Vincentium, Irenaeus et TertuUianus ad consen- 
sionem ecclesiarum, tanquam ad fidei tesseram, provoca- 
vere : nec unquam alterutri in mentem venisse videtur 
errantes ad auctoritatem Romani Pontificis referre. Cele- 
bris etiam locus Irenaei ex libro tertio , capite 3 , n. 2 , 
adversus haereses sumptus, qui tam fidenter ab advocatis 
Pontificiae infallibilitatis citari consuevit, non est aliud 
quam applicatio argumenti ex consensione ecclesiarum de- 
rivati, quod tanquam maxime validum contra riovatores 
urget. Cum enim, ut dicit, omnium ecclesiarum traditio- 
nem enarrare nimis longum eseet , in exemplum sumpsit 

Ecclesiam «maximam, et antiquissimam, ab apostolis fun- 
datam, ad quam propter potiorem principalitatem necesse 
esse omnern convenire ecclesiam, id est , omnes qui undi- 
que essent fideles». In his verbis duo sunt perpendenda et 
distinguenda; aliud, vis argumenti; aliud, designatio Ro- 
manae Ecclesiae ob potiorem principalitatem, Vis argu- 
menti non est derivata, in mente Irenaei , ex fide aut auc- 
toritate ecclesiae quam in caeterarum exemplum sumpsit, 
sed in consensione omnium ecclesiarum quae in ista eccle- 
sia exhibebatur. Romana nempe ecclesia maxima erat, an- 
tiquissima,- et ab apostolis fundata. Omnem ecclesiam cum 
ea in fide convenire ostendebatur per ejus potiorem prin- 
cipalitatem, cum omnes ecclesiae, id est, omnes undique 
fideles, cum ea convenire debeant ; nam frequentissimae 
occasiones quas habebant ad civitatem,totius Imperii ca- 
put, ob negotia eundi, — id enim significare potest vox con- 
vmire, vim vocis Graecae quae non adest forte minus recte 
reddens — fidem ejus perspectam habendi copiam fecerunt. 
Cum abistafide non dissentirent, obvium eratfidemRoma- 
nae'Ecclesiae eamdem esse quam caeterae ecclesiae particu- 
lares profitebantur, cum in sacris inter se communicarent 
fideles undique eo convenientes. Ex nuUa alia ecclesia ex- 
emplum sumi poterat quod omnes ecclesias, id est fideles 
qui undique essent, in fide concordes esse tam luculenter 
demonstrare potuisset. Hunc verborum Irenaei sensum , 
deficiente Graeco textu, scopo ejus magis consentaneum 
esse existimo, quam receptiorem ; et ex iis quae in capite 
subsequenti habentur confirmationem accipere.In eo enim 
resumit argumentum Irenaeus ; et fidem ecclesiarum apo- 
stolicarum tamquam summum veritatis criterium invocat. 
Ex ejus autem verbis,quocunque sensu intelligantur, Pon- 
tificiam infallibilitatem deduci p6sse , nemo qui partium 
studio non sit abreptus , facile credet. 

CAPUTIV. 
Pontiflcia Infallibilitas. 

Expendere volo nonnuUa argumenta quae in Pontificiae 
Infallibilitatis gratiam afferre solent ejus assertores. 

1. 

SUPREMA PONTIFICIS AUCTORITAS. 

Suprema auctoritas, quam in primatu tum honoris tum 
jurisdictionis Romani Pontificis agnoscit fides Catholica, 
secum trahere dicitur ejus infallibilitatem. 

Lusus autem verborum est confundere supremam au- 
ctoritatem in Ecclesiae regimine , quae ad mentem Chri- 
sti, — ut ex Ejus verbis tum ad Petrum tum ad caeteros a- 
postolos inter se collatis^ eam coUigere licet, — et ad 
mentem Christianae Antiquitatis, — ut ex scriptis patrum 
et conciliorum actis desumitur, — intelligi debet, potius 
quam ad efiatum Josephi De Maistre , viri certe honoris 
causa nominandi, sed exagerationibus plus aequo dediti, 
eam interpretari. Dictis. tum Christi tum Ecclesiae anti- 
quioris inhaerendo, soli Ecclesiae supremam in fidei con- 
troversiis judicandis auctoritatem vindicant theologi qui- 
bus assentior.Auctoritas ista in conciliis generalibus, quae 
vere Ecclesiam representent, praesidenteRomanoPontifice, 
exercetur, quando novi insurgunt errores, quibus aliter 
occurri nequeat, 

Primatialis Potestas Romani Pontificis nonnisi abusive 
suprema dicitur; eaque loquendi ratio antiquis temporibus 
non invaluit. Sedem Romanam primam esse interinsignio- 
res episcopales sedes ab omnibus quidem agnoscebatur.In- 

de factum est ut legati Romani Pontificis primum locum in 
conciliis generalibus haberent; etante omnes episcopos de- 
cretis nomina sua apposuerint, quamvisipsi, utplurimum, 
nonnisi presbyteri aut diaconi essent: inde quoque factum 
est, praecipue post Sardicense Concilium, ut appellationes 
ad eam ab omni undecunque parte factae fuerint. Primatum 
hunc tum honoris tum jurisdictionis nunquam tamen pro 
suprema auctoritate, qualis in regno monarchico obtinet, 
habuit ecclesia antiqua; sententiaque utrumque confun- 
dens nonnisi saeculis recentioribus introducta est, et post 
Lainesii celebrem in Concilio Tridentino concionem prae- 
cipue invaluit.Admissa hac sententia, Pontifex est ineccle- 
sia fons, non quidem originarius sed depositarius, omnium 
gratiarum ministerialium, sicut in regno rex est omnium fa- 
cultatum in regno administrando origo et dispensator. Su- 
premae Pontificis auctoritati sic conceptae, non est mirum 
ejus fautores infallibilitatem etiam attribuere velle, ettunc 
tandem opus perfectum habituros sibi persuadere, quando 
Papa , sicut omnis potestatis ministerialis, sic omnis etiam 
veritatis, dispensator agnoscatur. Audiatur quid de hac idea 
monarchalis potestatisRomani Pontificis senserit virCatho- 
licus, Romanae Sedis stiidiosissimus, et disciplinis theolo- 
gicis excultissimus, in litteris quas anglice scripsit, ante 
sexaginta plus minusve annos, in defensionem jurium Pon- 
tiflcum et episcoporum, cum utraque k sacerdote Hiberno 
in dubium vocata fuerint. 

« Quaecunque sit auctoritas quae in Ecclesia viget, ne- 
cesse est eam a civili potestate haud minus praxi quam ori- 
gine distinctam agnoscere. Ecclesiastici gubernii ideam 
alicui ex formis quashumanae societates induerunt, aequi- 
parare absonum est. IUud tanquam monarchicum, seuari- 
stocraticum, seu democraticum, aut aliquid ex his compo- 
situm, exhibere, prodit mentem alienam a propoaitis salu- 
taribus et aeternis Evangelii, quae iu sola Ecclesia Catho-> 

Uca.a4 effectum perduci possunt. Silicuerit guberuiumec- 
clesia&ticum aliquo speciali nomine designare, posset pro 
systemate faederato haberi, quia in unitate fundatur et 
existiti In ecclesia non est monarchia , — nisi ea quae sit 
Chxisti: non . est aristocratia, non est democratia. Sunt qui- 
dem ministeria et munera distinct^ , quibus subditi assi- 
gnantur. Summus autem magistratus in rebus spirituali- 
bus, pro fidelibus , neqiiit esse aliud quam qui maxime 
repraesentet Christum ; et Christus de se loquens dixit se 
venisse non ministrari sed ministrare , et vitam suam pro 
multis dare». (1) Quaenam ex his duabus ideis Ecclesiastici 

(1) Whatever be the authority which exists in the Christian 
system , that authority , in its' application , must be as diflferent 
from the executiqn of worjdly force, as it is superior in its ori- 
gin. To seek for parallels between the genuine idea of christian 
polity, and the several gpecies of profane orhuman organization 
of force, I consider to be extrerae absurdity. To defend the go- 
vernriieiit uf the Church as a pure monarchy , or as an aristo- 
crucy, or as a republican systciii, or as resulting from any tem- 
perament of these three forms, must necessarily lead into error; 
and so far, must estrange the mind from the whole of the salu- 
tary ond everlasting purjioses ofthe Gospel , which , except in 
the Catholic.Church, are not known , or cannoi be reahzed. If 
it were Uwful to circums^ribe thie Christian Sfcaite by any ge- 
neral n^^ne,. it. might more aptly be ealled a faderal sy^tem, be- 
eause its essential compact is uniiy^ Tbere is no mmarehy in 
tbe Chrisitian Churcb, but that of Cbrist; there is no aristocracy; 
there is no power of the commons, There are ministries and of- 
ficers di^tinet ; and there are subjects amenable to these oflSces. 
But the bighest magistrate of ^pirltual things can only be the 
next representative of Christ f or Christians : and Christ has de- 
clared that he came notto have servitude performed unto himMlf, 
but' to- perform it, Httd to lay down his life as a ransom for rniilti- 
tude». -^^CfiWf CH^ Lettef 8 ©n Chufch Got»rnment, pi, <R» /-r »piMl 
KBitJUDCK.Thcblogia Dogmatiea, Tract. d» Bcole«ia4 0, XXJl^ o-OSe^ 

gubernii Evangelii dictis et antiquioris aevi monumentis 
magis fideliter respondeat, judicet lector. 

2. 

EX CATHEDRA SENTENTIAE 

Distinguunt Pontificiae infallibilitatis advocati inter ea 
quae Pontifex tanquam doctor privatus , et quae tanquam 
Pastor totius gregisGhristi, seu ex Cathedra yxt aiunt, docet. 
Eum errare posse in priore sensu agnoscunt; ab omni erro- 
re immunem esse quando, sedens quasi in Petri cathedra, 
ex ea universam Ecclesiam alloquitur, asseverant. Unde- 
nam autem hauserint istam distinctionem , quae magis ad 
difficultates evitandas excogitata quam ex rei visceribus 
derivata videtur, non patet. Non certe ex verbis Christi aut 
Ecclesiae antiquioris testimoniis; quae, si probent Pontifi- 
cem esse infallibilem, nihil habent quod miraculoso huic 
dono limites apponat. Ipsi autem ejus assertores inter se 
non conveniunt in characteribus assignandis quibus utra- 
que judicia ab invicem secerni possint. Aut enim eos re- 
ponunt in formula verborum, quam adhibere vel neglige- 
re penes Pontificem erit; aut in debita rei de qua agatur 
investigatione, implorato Spiritus Sancti influxu, et adhi- 
bitis etiam aliorum consiliis, de quibus tamen nemo prae- 
ter ipsum Pontificem scire possit ; aut quod doctrina a 
Pontifice definita ad depositum fidei pertineat , de quo ta- 
men, aut nemo praeter Pontificem judicare possit, aut istius 
sententiae tota vis evacuatur, Quidquid sit de his conditio- 
nibus arbitrario statuendis, obvium est numquam fideli- 
bus constare posse, Pontificem revera ex Cathedra locutum 
esse, cum iis nunquam cbnstare possit , debitas, quales- 
cunque ^int, conditiones servatas fuisse, nisi eis persua- 
sum fuerit Pontificem perpetuo Sancti Spiritus influxu 



semper regi, adeo ut nunquam in judiciis erret, nunquam 
ab inordinatis affectibus se abripi permittere possit, Haec 
in se spectata credere, difficillimum erit: praelucente au- 
tem historia, impossibile. Neque dicatur Deum, cum do- 
num inerrantiae Pontifici contulerit, non permissurum ut 
ferat judicium tantum in specie ex Cathedra, cum alioquin 
homines errori necessario obnoxii essent. Ista enim re- 
sponsio supponit quod probandum est , — Deum nempe 
Pontifici id doni contulisse. Ecclesiae autem infallibilitas 
nuUi hujusmodi difficultati obuoxia est, ut ex dicendis in ca- 
pite V. patebit; cum in ipsa ejus constitutione fundetur, et 
aliunde divinae Assistentiae promissionem verbis explici- 
tis receperit; nuUumque miraculosum interventum requi- 
rat, cum omnibus facile patere possit, num ecclesiae orbis 
terrarum in fidei professione consentiant; — num, quando 
de.Conciliis agitur, episcopi ex variis mundi partibus con- 
venerint, in Concilio vera libertate gavisi fuerint, et, coUa- 
tis inter se sententiis, judicium emiserint. 

3. 

DUPLEX INFILLIBILITAS 

In proposito infallibilitatis Pontificiae canone duplex di- 
stinguitur inerrantia : Ecclesiae nempe et Romani Pontifi- 
cis, quae utraque parem extensionem habere dicitur. - 
Contulit ergo Christus Ecclesiae duo media veritatis asse- 
quendae et tutandae; aliud simplex et perpetuum, Ponti- 
ficis scilicet infallibilitatem ; aliud autem neque simplex 
neque perpetuuin, conciliorum generalium celebrationem. 
— Quis sanus haec sibi persuadere possit ? Si Pontificis in- 
fallibilitas, et ea quae Ecclesiae esse agnoscitur, eadem 
sit, a qua proinde neque actu neque conceptu separari 
possit, tunc omnes idem dicimus, et controversia haec 



— 23 — 

exasperans nihilaliudestquam verborumlusus. Siautemab 
ea, numero,— quodindicat praefatus canon,— quamvis non 
specie, distinguatur; adeo ut PoHtifex Ecclesiae suam com- 
municet infallibilitatem, aut ab Ecclesia suam ipsius acci- 
piat, tunc dicendum est, Christum in Ecclesia aliquid su- 
pervacaneum constituisse; Eumque, nedum fidei firmitati et 
animorumconsensioni providisset, utrique nocuisse. Testi- 
monia autem supra alkta osteridunt a Christo in Eccle- 
siam, — capite cum corpore conjuncto , — cum qua perpe- 
tuo se futurum promisit, infallibilitatem derivari; adeo ut 
neque caput corpori nec Corpus capiti eam communicare 

dici possit. 

4. 

IMMACULATAE GONGEPTIONIS DEFINITIO. 

Definitio Immaculatae Conceptionis B. V. Mariae, per 
BuUam Ineffabilis, tanquam fidei dogma fidelibus creden- 
dum, adducitur in exemplum quod probet novum fidei ar- 
ticulum proponi posse , absque uUa difficultate , et magno 
cum pietatis fructu, si id Summo Pontifici visum fuerit. 
Magniim tamen est discrimen quod inter utramque defi- 
nitionem intercedit. Quae de Conceptu Virginis immacu- 
lato sententia habetur a Catholipis, in Ejus honorem, pro- 
indeque in honorem Domini, qui ex Ea nasci dignatus est, 
cedit ; et a longo jam terapore fidelium votis petebatur. 
Novum autem dogma plurima incommoda habebit , cum 
fidelibus imponat onus credendi Pontifices nunquam er- 
rasse; quod contra certissima historiae facta esse videtur ; 
nunquam erraturum, quamvis Jus ipsum Canonicum con- 
trarium supponit; (l)nullofacto discrimine inter errorem 
Papae tanquam Pontificis et tanquam doctoris privati. 

(1) Si Papa. Pars 1. Dest. XI. C. 1* 

Praeterea si Romanus Pontifex tamquam persona privata 
errare possit, et in haeresim incidere , cur supponi ne- 
queat, eum haeresim suam» tanquam ex Cathedra loquentem 
Ecclesiae obtrudere et posse velle et attentare. Non licet 
ad miraculosam quamdam Dei interyentionem effugere , 
quod nimius ridiculum est ut seria refutatione indigeat» 

Praeterea in ista definitione Conceptionis Mariae Roma- 
nus Pontifex non omnes sibi ass^mpsit partes; sed, sen- 
tentiis episcoporum totius Orbis Catholici prius exquisitis, 
ad proclamationem novi dogmatis sese accinxit. Plures 
etiam ex ^diversis nationibus episcopos invitavit, ut sibi in 
ipso definitionis actu adesse vellent; quorum nomina in 
tabulis marmoreis insculpta , ipsius Pontificis jussu , in 
Basilicis Vaticana et Ostiensi videre licet, Haec cum ita 
sint , obvium est inter utramque^definitionem quam ma- 
ximum discrimen intercedere , tum quoad rem ipsam , 
quam tanquam Incarnationis, ut ita dicam, sequelam non- 
nuUi habebant ; quam nulli juri nocere , nuUa incommoda 
secum habere posse, omnes sibi persuasere. Omnino aliter 
est de proposito dogmate Pontificiae Infallibilitatis, ut ex 
dictis dicendisque satis constat. Nam in definitione Ponti- 
ficiae Infallibilitatis, praeter ista incommoda, adest jurium 
episcopalium laesio quam maxima. ludices fidei episcopi 
semper habiti sunt, non eo sensu quod Pontifici judicanti 
assessores adsint, ut de Apostolis cum Christo judicantibus 
dictum est; quo in loco verum judicium intelligi nequit , 
sed probatio judicii Salvatoris, qui solus judex est vivo- 
rum et mortuorum. Si autemPontifex se solo infallibilis sit, 
episcopi ei judicanti assentiri poterunt; sed verum judi- 
cium non exercebunt: proindeque jure muneri episcopali 
annexo privabuntur. Se ipsos autem hoc jure exuere NON 
POSSUNT, quantumvis velint , cum id Salvatoris instituto 
muneri episcopali annexum sit. 



N. 

THEOLOGOBUM CONSENSUS 



Asserunt Pontificiae infallibilitatis patroni eam senten- 
tiam adeo in Ecclesia praevaluisse , et etiam nunc praeva- 
lere; et tam strenue, saltem a longe majorum theologorum 
numero propugnatam fuisse, ut eam negare idem esset ac 
asserere ipsam Ecclesiam errare ; proindeque eos qui eam 
oppugnent nonnisi defectu dogmaticae definitionis, quam 
ferendam urgent, haereseos notam effugere. Agnosco sen- 
tentiamquam oppugnandam suscepi,a majoresaltem theo- 
logorum schola, inter quos plures sunt altarium honoribus 
aucti , a quatuor praecipue saeculis , in Ecclesia multos 
asseclas habuisse , et adhuc habere. Nec ideo censeo eos 
qui isti sententiae refragentur , statim tanquam fidei su- 
spectae haberi oportere ; cum omnes norint aliud esse , 
aliquam sententiam in Ecclesia praevalere , aliud, ipsam 
Ecclesiam eam suam fecissfe. Ecclesia quidem, ut ait Au- 
gustinus, quae sunt contra fidem et mores, neque probat 
nequetolerat; sed nihilominus sententias quae fidem attin- 
gant, quin ei contradicant, permittit a fidelibus libere le- 
neri et defendi. Piae etiam sententiae quae in publico et* 
iam cultu aliqualem auctoritatem habere videantur, quae 
tamen non tanquam doctrinae necessario credendae pro- 
ponuntur, ad gradum dogmatis evehi nequeunt, nisi adsit 
aliud argumentum , quo constet eas ad fidei depositum 
pertinere. Adest semper Divina Christi Providentia, qua ca- 
vet ne istae sententiae, quando fundamento careant , aut 
fidei monumeiitis non sint consentaneae , supremo aliquo 
Ecclesiae judicio , ad fidem pertinere declarentur. Sic per 
plura saecula viguit sententia, ab omnibus fere Christianis 

accepta, Chrii:tum Petro, ejusque successoribus, supremam 
auctoritatem in rebus etiam temporalibus contulisse. Eam 
duobus gladiis , quos apostoli nocte coenae Domino obtu- 
lerant, indicatam fuisse , nimis callida responsionis Ejus : 
« satis est» — interpretatione, hauserunt, et in suis decretis 
prbmulgarunt Pontifices Romani. Nec intra limites scho- 
larum aut decretalium assertionum ista sententia constitit. 
Ei adhaerentes et nixi, Pontifices Romani reges deponere, 
regnaque eorum in alios transferre, et supremam rerum 
temporalium auctoritatem in ditionibus alienis exercere , 
aut, ut per alios exerceretur, attentarunt. Extra forsan Ro- 
manum Clerum, in cujus Proprio Officio S. Zachariae pau- 
cis abhinc diebus, legimus, eum regnumFrancorum in Pi- 
pinum aChilderico auctoritate apostolica transtulisse,— quis 
hodiedum haec non respuat, non deploret, et, aut in ma- 
litia temporum, aut in Romani Imperii constitutione , aut 
in consensu saltem implicito Orbis Christiani — aliqualem 
horum excusationem invenire non conetur ? Ipsi tamen 
Romani Pontifices ea^i quam sibi arrogabant potestatem 
Divinae ordinationi acceptam hon modo retulerunt , sed 
eam sententiam in fidei articulum erigere , quantum in iis 
erat , attentarunt. Bonifacius' VIII., in Bulla Unam San- 
ctamy post allatum pr^eclarum duorum gladiorum exem- 
plum , ita declaravit : « Porro subesse Romano Ponti- 
fici omnem humanam creaturam declaramus, dicimus, de- 
finimus, et pronuntiamus omnino esse de necessitate salu- 
tis. » — Quod de subjectione in temporalibus locutus sit , 
nemini in mentem dubitare venire posset, qui rerum ad- 
juncta in quibus praedictam Bullam promulgavit perspec- 
ta habuerit , et sensum quem ei inesse doCuerunt gra- 
vissimi theologi, quales sunt Suarez, qui doctrinam ini- 
bi enuntiatam ad dogmata fidei pertinere asserit , et 
Bellarminus, qui, 6am referens, aii « non esse rem du- 

biam sed catholicis certam » Pontificem habere potesta- 
tem in temporalibus (1). Attamen nonnuUi in praesenti 
Concilio adsunt episcopi , inter quos harum scriptor , 
qui, solemni juramento praestito, declararunt Romanum 
Pontificem in Anglia saltem nuUam hujusmodi habere po- 
testatem. Ex hoc exemplo discant qui infallibilitatis Pon- 
tificiae definitionem urgent, nihil valere quamcunque so- 
lemnem Pontifi^ciam declarationem, etiamsi in synodo pro- 
latam , qualis fuit illa Bonifacii VIIL, si fundamento careat 
in Verbo Dei scripto aut tradito. Quod de re prorsus alia 
dixit Tullius , his quoque eventu probatur convenire : 
« commenta delet dies; judicia naturae confirmat». 

Non igitur inficior sententiam Pontificiae inerrantiae 
plurium doctorum ac sanctorum etiam virorum auctori- 
tate fulciri; sed nego eam proinde pro certa haberi debere, 
multominus pro sententia quae adfidei dogma evehiposset. 
Facile est reddere rationem, quarenam ista sententia tam 
diu duraverit, et tam late praevaluerit. Quemadmodum 
ex ficta Constantini Magni Silvestro Romano Pontifici do- 
natione, illa sententia de Pontificis potestate in tempo- 
ralibus orta , aut saltem confirmata fuit , et omnes fere 
mentes pervasit ; sic ea quae nunc obtinet sententia Pon- 
tificiae inerrantiae ortum duxit, aut saltem confirmatio- 
nem accepit, ex confictis antiquiorum Romanorum Ponti- 
ficum decretis et epistolis , aliorumque veterum libris. 
Quibus auctoribus ista confecta fuerint, incertum est : qui- 
bus autem bono fuerint, minime dubium. Haec opera sup- 
posititia a sanctis doctisque etiam viris , nil dolo suspi- 
cantibus, pro genuinis eorum quorum nomina prae se 
ferebant, habita sunt. In his autem facies Ecclesiae an- 
tiquae alia exhibetur, quam historiae ecclesiasticae monu- 
menta genuina eam fuisse ostendunt.Contraria tamen sen- 

(1) ObservattoneSi «upra citatae, pp. 58-62. 

tentia nunquam defensoribus caruit, et per decem saltem 
priora Ecclesiae saecula sola recepta est. Ab undecimo au- 
tem saeculo, quando Graecorum schisma factum est, cum 
totiusfere Christianitatis populiinpatriarchatu occidentali 
continerentur, accepit vires sent§ntia illa et invaluit, mi- 
seria temporum obscuriorum, et iis artibus quas supra 
commemoravi, adjuta et quasi confirmata. Non est prae- 
mittendum plures qui ei patrocinari primo aspectu vi- 
deantur, Pontificiam Infallibilitatem cum ea quae Eccle- 
siae est confudisse , et proinde non nisi verbis a senten- 
tia nostra dissensisse habendi sunt. 

CAPUT V. 
EccleBiae Znfallibilitas 

Ecclesiae infallibilitas in clara luce ponenda est ut ob 
oculos habeatur, in quo consistat, et quibus m^diis sarta 
tectaque servetur.Ex Christi promissione, quodportaeinferi 
contra Ecclesiam nunquam praevaliturae sint, constat eam 
semper duraturam, necunquam a fide deficere posse. Idem 
probatur ex verbis Christi ad apostolos: « ecce ego vobiscum 
sum omnibus diebus usque ad consummationem mundi ». 
In ipsa etiam Ecclesiae notione fundatur; si enim Ecclesia 
a fide deficere posset, homines necessario in errorem in- 
ducerentur; cumexalia parte Ecclesiam audire teneren- 
tur ; ex alia autem Ecclesiae erranti obsequendo, fidem 
sanctis traditam deserere cogerentur. Ecclesiae infallibi- 
litas sese extendit ad omnia et sola quae Christus aposto- 
los docuerat, sive per se sive per Spiritum Sanctum, quem 
apostolis die Pentecostes immiserat; nam post Christura 
nulla nova revelatio doctrinae admittenda estt Depositum 
fidei, a Christo sic acceptum, Ecclesiae custodiae tradi- 
tum est, ea lege ut nil novi ei accedat, nil ei detraha- 

tur. In traditioue dootriuae fuixdatur, juxta verba Pauli 
ad Timotheum; « quae a me accepisti ea trade fidelibus 
hominibus qui et alios docere possint » (1). 

Non est tamen donum aliquod miraculosum, quamvis 
Christi promissione firmatum ; sed ex ipsius Ecclesiae 
constitutione oritur , et in ipsa ejus natura fundatur. 
Ad ordinem quidem supernaturalem pertinet , quia Ec- 
clesia, a Christo fundata ut hominum salutem promo- 
veat , Divinam Ejus Assistentiam semper habet, qua ab 
errore in fide moribufeque docendis immunis servetur. 
Divina ista Assistentia est caute distinguenda ab imme- 
diato Spiritus Sancti influxu , qui nomine « inspiratio- 
nis » communiter intelligitur , quam Ecclesiae decretis 
nuUus theologus attribuit, Extensio Ecclesiae in orbe ter- 
rarum, et fundamentale ejus principium, — ^nihil innovan- 
dum esse, nil nisi quod traditum sit, fidelibus proponen- 
dum, — certum suppeditant argumentum eam a veritatis 
tramite nec defecisse, nec, quoties adsit consensio eccle- 
siarum, deficere posse. Quod Apostoli, dicit Tertullianus 
a Christo accepere, id Ecclesiis tradidere. Quod unum est 
apud omnes Ecclesias, ab apostolis, aut ab apostolicis vi- 
ris , fundatas, non est inventum sed traditum ; si enim 
erratum fuisset , idem error apud omnes non inveni- 
retur. Consensio igitur ecclesiarum semper habita est tan- 
quam fidei tessera; ad quam antiqui patres semper appel- 
lavere; quin supernaturale donum inerrantiae silentio om- 
nino praeterierint, quamvis illud allegare , disputando 
cum novatoribus, non multum consuevenmt. Haec Eccle- 
siae infallibilitas ^ ut ita dicam , naturalis, ad ordinem 
supematuralem evecta, differt toto coelo ab inerrantia 
quam Romano Pontifici vindicat proposita definitio; quae 
perpetuam miraculorum ^riem in ordine tum intellec- 

(1) Toin. II. 2. 2. 

tuali tum morali exigeret; siquidem in eo haberi nequit 
Ecclesiae infallibilitatis fundamentum , consensio nempe 
ecclesiarum, quae impossibilem reddit doctrinae muta- 
tionem, quin ejus vestigia appareant. 

■ 

CAPUT VL 
Ooncilia Oeneralia 

Consensio ecclesiarum exhibetur in Conciliis Generali- 
bus, in quibus Ecclesia Universalis per singularium eccle- 
siarum episcopos praesens quasi sistitur, et in quibus , 
quando fides contra novatores in tuto ponenda sit, conqui- 
sitio fieri solet , ut vetus doctrina , adhibito nonnunquam 
novo vocabulo,utnovatorum artibus et effugiis obviam fiat, 
solemniore modo declaretur. Nonnisi necessitate cogente 
ista concilia in antiqua Ecclesia habita sunt, Sic quando 
contro versia in ipsis Ecclesiae primordiis de obligatione le- 
gis Mosaicae conversis a Gentilismo ad fidem imponenda , 
orta sit, convenerunt Apostoli et Seniores Hierosolymis ; 
et sententiis expensis, celebre decretum ediderunt: Visum 
est Spiritui Sancto et nobis, etc; (1 ) quo omnis ista contro- 
versia sopita est. Sic deinde, decurrentibus saeculis, habita 
sunt plura Concilia , praesertim Niceae , Constantinopoli , 
Ephesi et Chalcedone; in quibus errores contra fidemdam- 
nati sunt, et antiqua Ecclesiae doctrina clarius et fusius, 
pro adjunctorum necessitate, explicata est. Summam aucto- 
ritatem his conventibus inesse credidit antiquitas Christia- 
na; et etiam nunc agnoscunt nonmodo Catholici, sedetiam 
maxima pars eorum qui ab Ecclesia separatos celebrant 
coetus. 

Theologi communiter infallibilitatem Conciliis Generali- 

(1) Act, XV. 

bus tribuunt, certis tamen positis conditionibus, quas expo- 
nere non esthujus loci. Verba Salvatoris; « Ubi duo aut 
tres congregatifuerintin nomine Meo,Ego eroin medioeo- 
rum »; nec non loquendi rationem adhibitam in decreto 
Hierosolymitano supraallato; — « Visum est Spiritui Sancto 
et nobis» — adducunt in probationem sententiae, in se qui- 
dem verissimae, cujus tamen ratio ponenda est in consen- 
sione ecclesiarum, quam concilia exhibent, potius quamin 
dono aliquo extraordinario quod episcopis iniiscoadunatis 
Deus largiri censeatur. Infirmae prorsus sunt contrariae 
sententiae probationes, quae ex verbissupraallatiseducere 
solent theologi. Vix supponi debet Christum Concilia Ge- 
neralia respexisse , cum se in medio duorum in suo no- 
mine congregandorum affuturum promiserit; multo minus 
ex eo quod apostoli, Spiritus Sanctidonis cumulati, scripse 
rint: « Visum est Spiritui Sancto et nobis », — eadem ver- 
ba, in eodem prorsus sensu, ab eorum successoribus jure 
posse adhiberi. Assistentiam quidem Spiritus Sancti in Con- 
siliis Generalibus praeberi minime inficior;sed vixferenda 
est ista loquendi ratio, qua videretur nihil in Conciliorum 
decretis contineri,nisiquaeSpiritus Sancti dictamine scrip- 
ta fuerint ; cum ex eorum actis liqueat fidem in Conciliis 
in tuto positam esse,collatione testimoniorum antiquorum 
patrum potius quam auctoritate quam ipsis competere, ex 
Spiritus Sanctiassistentia derivatam, concilia credidissent, 
In plurium etiam conciliorum actis nonnulla occurrunt 
quae cum ista sententia vix componi queant: qualia sunt, 
citationes ex libris apocryphis desumtae; infirmae fidei ve- 
ritatum probationes , cum ex regia via traditionis doctri- 
nae ad ratiocinationem etscripturarum allegationem delap- 
sum sit; et humanorum afiectuum motus vividiores, quos 
in multis eorum plus aequo sese exhibuisse, nemo qui con- 
ciliorum acta percurrerit, inficiari potest. 
, Ista conclusio ad evidentiam usque perducitur, uno aut 

altero exemplo adducto ex Conciliorum serie , quae pro 
generalibus ab omnibus nunc habentur, et per plura sae- 
cula ut talia in universali Ecclesia habita sunt. Concilium 
Constantinopolitanum primum, quod inter Generalia se- 
cundum numeratur, non erat in sua celebratione oecume- 
nicum ; cum ex orientalibus tantum episcopis, iisque haud 
magno numero coUectis , celebratum sit. Attamen non 
tantum Macedoniani errorem, Divinitatem Spiritus Sancti 
jmpugnantis , confixit , sed Symbolum Niceae editum am- 
pliavit. 

Undenam auctoritatem Concilii Generalis postea acqui- 
sivit, adeo ut de eo haud minus quam de Niceano, Ephe- 
sino et^Chalcedonensi valuerit Gregorii Magni notissimum 
dictum, et nemini in veteri Ecclesia licuerit, ejus decre- 
tis in rebus fidei refragari? Ex acceptatione Ecclesiae, 
consensione nempe ecclesiarum , in iis fidem cum suis 
ipsarum traditionibus consentaneam agnoscentium. Huic 
acceptationi debuit vim quam ei nemo orthodoxus postea 
negavit. Non Spiritus Sancti in eo loquentis auctoritati 
cessit orbis Christianus, sed infallibilitati Ecclesiae XJni- 
versalis, illud recipientis et pro suo judicio irretractabili 
habentis. Inter ea quae in isto Concilio decreta sunt ha- 
betur elevatio Sedis Constantinopolitanae ad altiorem gra- 
dum quam antea habuerat; id quod etiam postea in Concilio 
Chalcedonensi contigit. Attamen neutrius auctoritas adeo 
valuit ut in Occidentali saltem Ecclesia perturbatio or- 
^dinis hierarchici, in Niceano Concilio stabiliti, per istam 
innovationem pro legitima haberetur; et quoad hoc utrius- 
que auctoritas ab ea rejecta est. Si Spiritus Sancti auc- 
. toritas pro Concilio saltem Chalcedonensi, quod in se ge- 
nerale erat, invocari possit, quarenam disciplinaria de- 
creta, quale erat illud, novam sedem patriarchalem in- 
ducens et supra Antiochenam et Alexandrinensem eve- 
hens, eo auxilio caruisse ab omnibus agnoscitur? 

Non est necesse multa de quinto Concilio, secundo Con- 
stantinopolitano, dicere, cui Romanus Pontifex Vigilius 
tam longe restitit, quamvis ei denuo consenserit; inde- 
que magnam sibi conflavit invidiam apud Occidentales, 
quorum plures eum pro haeretico habebant. Notum est 
omnibus , Historiae Ecclesiasticae scientia etiam leviter 
imbutis , quam diu plures Ecclesiae , insigniores etiara 
Episcopi, isti Concilio obstiterint, quin ideo pro haere- 
ticis aut haeresi faventibus haberentur. Postquam lites 
istae per saeculum plus minusve durassent, tandem ali- 
quando sopitae sunt ; et auctoritas Concilii agnita est ; 
non quod decreta illius Spiritus Sancti dictamine con- 
dita fuisse crederetur, sed quod, re penitius explorata, 
Patres, tria Capituladamnando, nihil Chalcedonensis auc- 
toritati detraxisse, et sic ab avita fide non discessisse, * 
compertum fuerit. 

Cum igitur Concilia se congregata esse in Spiritu Sancto 
dicunt, haec loquendi ratio aliud non probat quam, quod 
cum Ecclesia Spiritus Divini influxum, quo nunquam ca- 
ret, semper imploret, tunc praecipue invocanda sit Divina 
Ejus Assistentia , qua adjuvante veritatem ab erroribus 
secemere, mediaque aptissima ad eam tutahdam adhibe- 
re possit; quin tamen ulla fidelibus necessitas imponatur, 
conciliorum decreta tanquam totidem Spiritus Sancti dic.- 
tamina accipiendi. 

In conciliis Generalibus, quae ideo oecumenica dicun- 
tur, quia episcopi ea universo Orbe Christiano in iis con 
veniunt, Ecclesia supremam suam in rebus fidei aucto- 
ritatem exercet; ajdeo ut, cum* debitae in eorum celebra- 
tione servatae fuerint conditiones , qui eorum decretis 
sese subjicere- renuerit Catholici viri nomen non mere- 
tur. Nec ideo sequitur Ecclesiam magisterium suum doc- 
trinale nonhjsi in conciliis generalibus exercere; cum fi- 
des ejus, ex symbolis in conciliis generalibus conditis , 

ex libris liturgicis, et episcoporum 'quotidiana verbi Dei 
praedicatione, fidelibus innotescit. Si novi errores insur- 
gant, qui ordinario hoc magisterio sopiri nequeant, tunc 
ad concilii celebrationem recurrendum est, ut finis con- 
troversiis imponatur. Magisterium igitur infallibile, pro 
diversis rerum adjunctis, semper e?:ercet Ecclesia, eadem 
semper auctoritate quamvis non semper eodem modo ; 
nunquamque destititesse filiis suis «columna etfirmamen- 
tum veritatis». Sic in antiqua ecclesia factum est, felici 
prorsus exitu, cum errores contra Divinam Christi naturam 
exorti essent, qui omnes damnati sunt quatuor *praeciptie 
priorum conciliorum auctoritate, quorum efifata Gregorius 
Magnus non veritus estEvangeliorumdictis etiam aequipa- 
rare; id quod certe de nuUa alia Ecclesiasticae auctoritatis 
sententia ausus essetasserere. Etsic proculdubio erroribus 
insurgentibus felicius et etiam citius occurri posset, quam' 
solius Romani Pontificis auctoritate, accedente etiam Ec^ 
clesiae, ut aiunt, dispersae assensu, episcoporum aut sub- 
scriptionibus aut silentio probato. Iste enim assensus nec 
temere supponi debet, nec facile probari potest; et con- 
ditione conquisitionis magnae(l), quae in conciliis, col- 
latis inter se episcoporum sententiis, habetur, carere vi- 
detur. Novatoribus semper licebit eum denegare, et aut 
episcoporum incuriae, aut metui ne Pontificis decretis re- 
niti viderentur, tribuere. Mora autem in conciliorum ce- 
lebratione necessario eventura , rei de qua quaestio sit 
melius enucleandae inservire potest : et summa eorum 
auctoritas, omnium consensu agnita, magis apta videtur 
errantes ad tramitem veritatis revocar.e, quam Romani 
Pontificis decretum , quod tanquam unius hominis , et 
quasi praepropere editum, recrusare possint. Non desunt 
qui putant graviora mala quae Ecclesia per quatuor ul- 

(1) Art. XV. 7. 

tima saecula perpessa sit , aut non tam late pervadere , 
aut tam diu perdurare , potuisse, si concilia generalia 
citius et crebrius quam actu evenit celebrata essent. 

Ex his sequitur in Conciliis Generalibus moralem una- 
nimitatem suffragiorum requiri , ut decreta in iis lata pro 
certa et irrefragabili Ecclesiae sententia, utpote ecclesia- 
rum consensionem exhibente, habeantur. Si ex unius alte- 
riusque nationis episcopis consistat Concilium, quod Gene- 
ralis nomen sibi assumit; aut, quod idem est, si unius alte- 
riu§que nationis episcopi numero superent aliarum natio- 
num episcopos, adeout inejusmodirerum adjunctis, omnia 
juxta sententiam suam, nuUa habita ratione eorum qui cae- 
teras nationes repraesentent, decernenda ve lint, obvium 
est ejusmodi decreta consensionem ecclesiarum non exhi- 
bere; et proinde fundamento cui innititur ipsaEcclesiae in- 
fallibilitas, carere. Sic in Concilio Vaticanoadesse dicuntur 
Episcopi Itali ad numerum 275, cum ex tota Germgnia, Gal- 
lia, Anglia et Statibus Foederatis Americae Septentrionalis 
nonnisi 234 in initio Concilii affuisse relatum sit ; quorum 
plures varias ob causas jam discesserunt. Praeterea inter 
eos qui suffragia in Concilio Vaticano ferunt, plures sunt 
qui in Romana Curia munia implent, episcopali charactere 
insigniti; qui tamen nullam ecclesiam repraesentant, de 
quorum jure suffragia in Conciliis ferendi theologi inter se 
disputant; Plures adhuc sunt qui, Vicariorum Apostolico- 
rum nomine, missionibus exteris praeficiuntur, et ad nu- 
tum Pontificis amoveri possint ; et adhuc plures, qui cha- 
ractere episcopali carent, sed qaibus ius suffragia in Con- 
ciliis ferendi ex consuetudine acquisitum est; quales sunt 
Cardinales qui non.sint episcopi , Abbates , et Ordinum 
Religiosorum Superiores. Hi omnes , inclusis Episcdpis 
Italis,ad numerum 471, accedere dicuntur, qui omnes, re 
bene perspecta , pro Italis haberi debent. In his rerum 
adjunctis, decretum de Pontificia Infallibilitate, modo fera- 

tur* repugnantibus magno numero aliorum nationum epi- 
scopis, in Vaticano Concilio latum, non poterit haberi pro 
testimonio Universalis Ecclesiae, fidem quam a'majoribus 
acceperat tradentis; quamvis ei etiam accesserit Pontificia 
confirmatio, quae rerum naturam non mutat, sed, ni aliud 
obstet, solemniter testatur omnia inConcilio ritefacta 
fuisse. 

In his quae scripsi de Concilio Vaticano, rerum non ho- 
minum vitia coUegi. Longe a me sint privilegium , jure 
etiam consuetudinario acquisitum, denegare ; adhuc lon- 
gius minuere velle vim quam Episcopi Itali, — qui doctrina 
et pietatis studio insignes sunt, et qui in adjunctis adeo 
difficilibus versantur , sibi competere jure divino asserere 
veraciter possint. 

Manente inequali episcoporum numero in variis natio- 
nibus , ut Concilii decreta pro testimonio totius Christia- 
nitatis haberi possint , sese offert ratio , adhibita , felici 
prorsus exitu, in Concilio Constantiensi, nempe ut, suffra- 
gia, non per capita sed per nationes seu linguas ferantur. 
Sic enim rerum tractandarum examini citius et felicius 
provideretur. Episcopi enim ejusdem linguae aut nationis, 
ecclesiarum quibus praesint necessitates melius perspe- 
ctas habent, et iis providere possent. Facilius etiam inter 
se sua sensa communicare possent , lingua vernacula cui 
assueveriht utentes, quamin generali conventu, ubi lingua 
Latiua necessario adhibenda sit , quam per longam rerum 
tractationem forsan dediscerint, et sic aut in concilio si- 
lere , aut loqui cum rubore cogantur. Sic etiam discussioni 
seu conquisitioni , quae in Conciliis haberi debet locus da- 
retur ; quod in Concilio Vaticano non evenit.. Amplissima 
quidemfacta estfacultas loquendi;sed, ob magnum nume- 
runi patrum, et regulas per constitutionem Multiplices inter 
et subsequens Decretum, Patribus impositas , nulla omnino 
facultas est res penitiori examini subjiciendi : — altero 

nempe alteri respondente et rem quasi acu tangente , eo 
modo quo veritas omnibus patescere posset. Quinque 
fere menses jam elapsi sunt ex quo concilium ince- 
ptum est; quo cum exitu dicere non est necesse ; cum res 
omnibus pateat. Interim neminem latet, magnam ani- 
morum commotionem, suborta quaestione novae defini- 
tionis, excitatam fuisse, et adhuc fervere in orbe chri- 
stiano; aliis novam definitionem postulantibus ; aliis e 
contra strenue repugnantibus. Episcopi cum episcopis col- 
luctaturi in arenam descenderunt: presbyteri in suos etiam 
ipsorum praesules , nec non in alienos , stylum acuerunt ; 
et Summam laudem consecuti sunt. Ephemerides ex utra- 
que parte universos quasi' attentos facit, expectatione eo- 
rum quae immineant: quae facta sint non semper fideliter 
referentes, aut saltem male interpretantes. Licetne con- 
jicere quem finem habitura sint haec omnia ; quisnam erit 
terminus procellae adeo vehementis, quae in coelo adhue 
sereno tam subito exorta est , et tot malorum gravis' essc 
videtur? Sibi certe illudunt qui putent fluctus statim com- 
positum iri, nova fidei definitione promulgata ; cum con- 
trarium eventurum multo probabilius sit. Qui Concilii de- 
cretis obsequi vellent , invenient se maximis in difficul- 
tatibus versari. Gubernia civilia eos tanquam subditos 
minus fidos, haud sine verisimilitudinis specie, habebunt. 
Hostes Ecclesiae eos lacessere non verebuntur; nunc eis 
objicientes errores quos Pontifices aut docuisse, aut sua 
agendi ratione probasse, dicuntur; et risu excipient re- 
sponsa quae sola afi^erri possint, — errores istos non utPon- 
tifices sed tanquam totidem privatos episcopos Romanos 
sanxisse. Scandala quoque quae a nonnullis ex Pontifici- 
bus, mundo stupente, data fuisse historia ecclesiastica nar- 
rat tanquam totidem argumenta fidei Catholicae sibi pa- 
rum consentientis in medium proferent adversarii, haud 
distinguentes inter infallibilitatem et impeccabilitatem , 

cum utraque videatur a se invicem pendere , et inter se 
nexum indivulsum habere. Triste est haec referre , sed 
sua utilitate non caret incommodorum praevisio , quibus 
cum evenerint sera medicina parabitur. 

Finem hisimpositurus, liceatscriptori unum aut alterum 
ex motivis quae allegare consueverunt definitionis propo- 
sitae advooati , quibus ad eam urgendum et quasi ipsi 
etiam Pontifici extorquendam , se duci dicunt. Aliud est, 
Romanum Pontificem in praesentibus rerum adjunctis mu- 
nus ipsi demandatum Ecclesiam Universalem regendi adim- 
plere nequire , ob ordinis moralis totam quasi turbatio- 
nem, quae his temporibus praevalet; cui nullum aptiusre- 
medium excogitari possit quam auctoritatis Pontificiae 
confirmatio, eamextra omnem dubitationis aleam ponen- 
do , infallibili Pontificis judicio in rebus fidei et mo- 
rum, ex sententia Generalis Concilii, stabilito. Atper de- 
cemocto saecula, in rerum adjunctis etiam difficilioribus 
Pontifex sua munia adftnplevit, et ecclesiae naviculam a 
procellis adhuc majoribus, agitatam, incolumem servavit; 
quin tamen uUi in mentem venerit Ecclesiam aliquo adju- 
torio caruisse quod ad ejus conservationem necessarium 
esset. Arcae titubanti optimi isti viri manum extendere 
volunt, in Divinis rebus rationibus humanis plus aequp 
innixi. 

Non tali tamen auxilio tempus eget. Auctoritas Ecclesiae 
stabilienda est, non eam ultra fines ipsi a Christo praesti- 
tutos extendendo, sed eam intra istos continendo. Populi 
non sunt ab Ecclesia alienandi, metu iis incusso ne ju- 
gum, quod se projecisse sibi persauserint, iterum su- 
beant, cum quae jam apud plures nationes politiae princi- 
pia obsoleverint — feliciter aut non, parum refert, — sibi 
tanquam totidem fidei articulos, seu sub anathemate, im- 
positum iri audierint. Gubemia civilia sunt potius conci- 
lianda, quando id fieri poterit absque fidei laesione, quam 

repellenda; ideoque nihil debet fieri quod ea in suspicio- 
nem ducat Catholicae Religionis professionem cum princi- 
piis quibus constituta existunt conciliari non posse. Haec 
sunt media quibus auctoritas Ecclesiae stabiliri et extendi 
posset ; non autem Pontificiae Infallibilitatis definitio , 
quam risu accipient hostesEcclesiae, et quae plures fideles 
etiam discrimini fidei Catholicae abjiciendae exponet. 

Aliud est quod pudet referre. Dicunt Pontificiam InfaHi- 
bilitatem adeo acriter ab adversariis definitionis propo- 
sitae impugnatam fuisse, ut eam pro fidei veritate non de- 
clarare idem esset ac agnoscere eam fundamento carere, ac 
inimicorum insultibus in dies crescentibus.inermem ac in- 
ultam tradere. Oblivisci volunt sibi ipsis imputandum , 
quod tristi huic controversiae locum dederint, mundo stu- 
penti annuntiando in Concilio Vaticano duo nova dogmata, 
Infallibilitatis nempe Pontificiae et Assumptionis B. V. M. 
fidelibus propositumiri;scriptis quede Pontificia Potestate 
in Anglia et Statibus Unitis, eodem quasi afflante spiritu , 
in lucem publicam editis , quibus mentes pararentur ea 
quasidivinitusrevelataVecipere.Certe meliora sunt flagella 
amici quam oscula inimici, quamvis sibi nil tale suspican- 
tis. Qui amicissimos SedisRomanae sese anteaostenderunt, 
nunc inimici facti sunt, dicentes veritatem.Excitati hac au- 
dacia, quam etiam insignes praesules, in litteris ad clerum 
populumque directis, nedum repressissent, suo patrocinio 
dignam invenerunt; — cum viderentgravissima incommoda 
quae exinde secutura pro certo habebant, vocem sustulere 
viri aeterna memoria digni et laudem apudDeum habituri, 
qua monerentur fideles, nihil innovandum in rebus fidei; 
Pontificiamque infallibilitatem , cum ab ea quae Ecclesia 
est sejungatur, carere testimonio Scripturae et Traditionis; 
et omnimodis difficultatibus obnoxiam esse; conquisitione 
non acclamatione in Conciliis agi oportere. lis quidem sic 
veritatem loquentibus vitio vertitur , quod populos com- 

moviBrent; idque ab iis qui aliter silentium pro consensu 
habuissent, et sic consilia ad effectum perducere, nemine 
reclamante, potuissent. Viris etiam bonis persuadere co 
nati sunt, necessitatem adesse aliquid faciendi, qiiod hono-. 
rem Sanctae Sedis incolumemservet; obliti nonquod expe- 
diat sed quod verum sit, praesules ob occulos habere opor- 
tere ; idque quod ipsis apostolis non competebat , eorum 
«uccessoribus non competere , aliquid adversum veritatem 
sed pro veritate posse. 

Liceat, coronidis ad instar, mentem exprimere de iis 
quae, si alia consilia placuissent, a Concilio Vaticano spe- 
rabantur. Convocatio Concilii Generalis, post plus quam 
trecentos annos, et Litterae Apostolica Sede vere dignae, 
ad orientales ecclesias .et dissidentes in occidente dire- 
ctae, pluribus spondere videbuntur instare tempus quan- 
do errantes ad gremium Matris redirent. Plorandus sta- 
tus Ecclesiarum Orientalium, et mira illa animorum con- 
versio quae plures inter protestantes impellebat, ut prin- 
cipia Catholica susciperent et instituta pia Ecclesiae imi- 
tari vellent, id eventurum facile persuadebant viris bo- 
nae voluntatis. Omnis autem ista spes evanuit , patefa- 
cta intentione Concilio ad aliud utendi , quod unionem 
nedum promoveret, eam quasi impossibilem reddere vi- 
debatur ; cum exinde difficultates novae veteribus adji- 
cerentur. Non certe novarum doctrinarum propositio Con- 
ciliaris, sed authentica ejusdeip explicatio earuDd , quae 
jam stabilitae sint, et quae dissidentium mentes a nobis 
alienatas faciant, aptum medium videtur ad bonum uni- 
tatis consequendum : id quod fieri posse , salva semper 
veritate, plures inter nos et inter protestantes et cupie- 
runt et crediderunt. Si ex iis quae intra ipsam Eccle- 
siam, suborta quaestione de Pontificia Infallibilitate, con 
tigerunt , conjecturam sumere licet quonam ea a dissi- 
dentibus excipiatur, difficile erit aestimare damnum quod 

Qicinde Seclesiae scopo , qui est salus animarum , obve- 
nit. Viri Gatholici, licet Ourialium $ententias aversantes, 
Bcclesiae addictiBsimi, conceperunt formidinem, ne, ac- 
quijsito iPontifiei jure de rebus fidei et morum irretra- 
ctabiliter judicandi, novi obices ponerentur scientiarum 
sacrarum et profanarum progressui* Vindicata enim po- 
testas de omnibus quae remote etiam Religionis Revela- 
tae veritates attingant judicium ferendi , metum incul- 
care apta videbatur, ne sententiae in se verae aut saltem 
innocuae, sanae doctrinae nocivae Pontificis consiliariis 
viderentur , ut contigit in theoria heliocentrica , quam 
cum verbis Sacrae Scripturae componi non posse credi- 
derunt Romanae Inquisitionis tunc temporis consulto- 
res. Si haec vera sint pro Catholicis, quid dici debet de 
dissidentibus tum orientalibus tum occidentalibus , qui 
ideo praecise ab Ecclesia separata manent, quod aversen- 
tur Pontificiam auctoritatem, qualis ista ab omnibus Ca- 
tholicis agnoscitur, cum eam viderent auctam, immi- 
nutis episcoporum juribus, et orbis Catholici pace turba- 
ta, Orientales certe antecessorum suorum vestigiis inhae- 
rentes eisque forsitan pertinacius insistentes; protestantes- 
que, inter quos tam multi sunt ecclesiasticis disciplinis ap- 
prinje exculti, vix adduci poterunt ut bonum unitatis a- 
vitis praejudiciis anteponerent; aucta infallibilitatis dono 
. Pontificia auctoritate , quo omnem spem toUi eis vide- 
bitur eam ad pristinam formam revocari posse. Faustiora 
sperare liceret, si, nedum jura episcopalia minuerentur, 
ea extensionem quam in antiqua Ecclesia habebant fbcu- 
perarent; et, manente vinculo cum unitatis Catholicae cen* 
trp, Romana nempe Sede, quoad fidem et generaliora di- 
sciplinae capita, permitteretur ecclesiis nationalibus, prov- 
videre sibi, pro rerum locorumque adjunctis, — ipsis cer- 
te melius innotescentibus quam consultoribus Romanarum 
Congregationum, quibus utraque necessario aut omnino 

ignota aut minus perspecta esse debeant. Haec saltem ali- 
qua ex parte sperabant multi inter Catholicos^ multi etiam 
qui ad Ecclesiam re^ire , aequis conditionibus , se velle 
significarunt : qua spe frustratis nil eis manet nisi Deum 
iteratis precibus rogare , ut tandem aliquando aedificen- 
tur muri Jerusalera. 

